El cercador d'agències immobiliàries a Portugal és www.green-acres.pt.
La recerca de pis, ja sigui per lloguer o compra, normalment es fa online en els següents webs:
Hundredrooms és un web que permet comparar els preus dels allotjaments de lloguers curts per tal de trobar el millor preu: https://www.hundredrooms.com
A més, també hi ha diverses associacions de propietaris com l'Associació Nacional de Propietaris ( www.propietarios.pt ) o l'Associació Lisboeta de Propietaris ( www.alp.pt ) amb informació d'interès per aquelles persones que vulguin comprar algun immoble.
Els ciutadans de la UE i familiars que l'acompanyin o es vulguin reunir amb ells tenen el dret de residir a Portugal durant un temps màxim de 3 mesos sense cap més formalitat que la de tenir un document d'identitat vàlid.
Si l'estada s'estén a més de 3 mesos, convé efectuar el registre que formalitza el seu dret a residència.
Per això, s'ha de dirigir a la Câmara Municipal (ajuntament) de la zona de residència i tramitar el Certificat Europeu de Residència, que té una validesa de cinc anys.
La única documentació necessària és el carnet d'identitat i s'haurà d'indicar l'adreça de residència així com declarar que s'està treballant a Portugal o bé que es tenen els recursos econòmics necessaris per a la seva manutenció.
En el cas que es superin els cinc anys, s'haurà de tramitar el Certificat de Residència Permanent al Servei d'Estrangers i Fronteres (SEF).
Per a més informació sobre els certificats de residència, consulteu el següent enllaç: https://www.sef.pt/pt/pages/conteudo-detalhe.aspx? nID=63
Pel que fa referència a l'atenció en hospitals públics, l'assistència és gratuïta per als viatgers de la UE amb la presentació de la Targeta Sanitària Europea.
Els residents i treballadors a Portugal, tenen accés al Serviço Nacional de Saúde.
És necessari registrar-se de forma presencial al Centro de Saúde més proper al seu domicili.
En el següent document, trobareu una relació dels hospitals públics a Lisboa:
En cas d'alguna urgència, recordeu que es pot trucar al 112 per contactar amb el sistema d'emergències portuguès.
Es pot obrir un compte bancari en qualsevol de les sucursals dels bancs amb presència a Portugal.
Els documents que es solen demanar són:
Les comunitats catalanes a l'estranger són entitats constituïdes per catalans o catalanòfils que tenen com a objectiu promoure Catalunya i assistir els catalans a l'estranger.
El Casal Català de Lisboa es va recuperar al 2019 i organitza diverses activitats d'àmbit social i cultural.
Per posar-s'hi en contacte, podeu enviar un correu electrònic a l'adreça [EMAIL]
Les dues principals àrees metropolitanes (Lisboa i Porto) compten amb una xarxa de transport públic integrada i amb diversos tipus d'abonaments.
En el cas de Lisboa, es pot consultar el següent enllaç per a més informació: https://www.portalviva.pt/.
A més, Portugal compta amb una xarxa ferroviària que uneix les principals ciutats, com ara Lisboa i Porto i regions, com l'Algarve o l'Alentejo.
Per a més informació, es pot consultar el web www.cp.pt.
Tant els aeroports de Lisboa com Porto compten amb gran nombre de connexions internacionals (per exemple, vols directes a Barcelona) i nacionals amb els arxipèlags de Madeira i Açores.
g) Matriculació de vehicles a Portugal
Si el ciutadà manté la seva residència habitual en el seu Estat membre però passa menys de 6 mesos en un altre país de la UE, no serà obligatori matricular el seu vehicle ni pagar l'impost de circulació allà, el vehicle continuarà matriculat al país de residència.
En aquest cas no es pot deixar ni llogar el vehicle a residents d'aquest país, que només el podran conduir si el propietari també és dins de l'automòbil.
Si que es podrà deixar a amics i familiars que visitin el país puntualment i no hi resideixin.
En aquest cas, s'haurà de matricular el vehicle i pagar els impostos i taxes aplicables.
En el cas de vehicles usats amb certificat CE de conformitat (COC) els documents a entregar son:
Per a mes informació pot consultar la pàgina de l' IMT - Instituto da Mobilidade e dos Transportes
A Portugal existeixen diversos centres d'ensenyament que proporcionen cursos d'aprenenttatge del portuguès per als ciutadans estrangers que estudien o treballen al país.
Aquí en trobaràs un llistat: https://www.instituto-camoes.pt/activity/o-que-fazemos/aprender-portugues/em-portugal
El Camões I.P. és un institut públic que expedeix certificats oficials de coneixement de la llengua portuguesa per a estrangers.
Els exàmens es realitzen a la Universidade Nova de Lisboa.
En el seu web hi trobareu tota la informació: https://www.instituto-camoes.pt/activity/o-que-fazemos/aprender-portugues/certificacao-de-aprendizagens/certificacao-ple
i) Participació electoral des de Portugal
El Cens dels Electors Residents – Ausents (CERA) que viuen a l'exterior, és l'eina que permet votar als espanyols en els seguents procesos electorals que es celebren a Espanya:
Per això hauran d'estar inscrits en el Registre de la Matrícula Consolar dirigint-se a l'Oficina Consolar corresponent, acreditar la seva residència, identitat i nacionalitat espanyola amb la documentació corresponent.
Organització del sistema educatiu portuguès
L'educació preescolar és opcional i està destinada a nens d'edats compreses entre els 3 anys i l'edat d'ingrés a l'educació primària.
L'ensenyament escolar es desenvolupa en tres nivells:
A Portugal, l'ensenyament superior està estructurat d'acord amb els principis de Bolonya, en un sistema binari: l'ensenyament universitari i l'ensenyament politècnic.
Està administrat per institucions d'educació superior públiques, privades o cooperatives.
Accés, organització i equivalència europea de l'ensenyament superior a Portugal
Per a estudiar a Portugal (si no es té la nacionalitat portuguesa) es requereix un visat d'estudis, que ha de ser renovat anualment.
Aquest visat es pot obtenir a l' oficina consular portuguesa, al país d'origen.
Els documents requerits per a l'obtenció del visat d'estudis:
També es pot optar per continuar amb el sistema educatiu espanyol, ja que a Lisboa hi ha un centre públic que depèn del Ministeri d'Educació i Cultura d'Espanya, i està homologat pel Ministeri d'Educació portuguès: el Instituto Español Giner de los Ríos, on es desenvolupa l'ensenyament no universitari en els nivells d'educació infantil, primària, ESO i Batxillerat.
Els objectius principals d'aquest centre estan assenyalats al articles 1 i 2 de la Ley Orgánica 2/2006, de 3 de maig:
L'admissió dels alumnes es regeix per les instruccions, criteris i ponderació que determini la "conselleria d'educació" portuguesa.
Es pot consultar el procés d'admissió al web del mateix Instituto Español "Giner de los Ríos".
El portal europeu de la mobilitat professional, EURES, ofereix informació general i una borsa de treball per a Portugal.
És molt recomanable dirigir-se al corresponent conseller Eures del Servei d'Ocupació de Catalunya per assessorar-se.
Els catalans que tinguin la intenció de treballar a Portugal poden optar a un lloc de feina sense necessitat d'obtenir un permís de feina.
Normalment es necessita obtenir el número fiscal (més informació a https://www.portaldasfinancas.gov.pt ) i el número de seguretat social portuguès.
Per obtenir el número fiscal, es necessita aportar el carnet d'identitat i un comprovant de residència (contracte de lloguer o propietat o bé darrera factura de subministrament).
Pel que fa al número de seguretat social, el ciutadà s'ha de dirigir a un centre de la Seguretat Social (Segurança Social, en aquest enllaç trobareu el mapa d'oficines: http://www.seg-social.pt/servicos-de-atendimento ) i demanar l'NISS (número de identificação da segurança social).
Si es ve a viure a Portugal amb un contracte de feina, es recomana que l'empresa us el tramiti o us ajudi en el procés.
Per obtenir més informació sobre la possibilitat de treballar d'au-pair en una família resident a Portugal, podeu consultar la secció de la Direcció General de Joventut de la Generalitat de Catalunya dedicada a la feina d'au-pair a l'estranger.
c) Treballar d'autònom ( recibos verdes)
Per iniciar una activitat a Portugal, l'interessat s'ha de dirigir a qualsevol oficina de Finanças (veure al següent enllaç el mapa: xxx).
Allà l'assessoraran i li facilitaran tota la informació sobre la documentació necessària.
El sistema de facturació dels autònoms a Portugal es realitza a través dels anomenats recibos verdes (l'homòleg de les factures dels autònoms a l'Estat espanyol), que es registren al mateix portal web de Finanças.
Durant el primer any, els autònoms tenen exempció fiscal en la Seguretat Social.
Les mateixes universitats portugueses podem ajudar als estudiants estrangers a buscar beques de pràctiques en empreses portugueses.
Si es tracta d'un estudiant que viu a Catalunya que vol venir a Portugal, el millor és informar-se a la seva universitat sobre les diverses beques que existeixen per fer les pràctiques a l'exterior.